Мин дьолум

Мин дьолум () диэн Сергей Лозница киинэтэ. Алтан пальма бириэмийэҕэ таласпыт Украина бастакы киинэтэ.

 Сюжета 
Киинэ сүрүн дьоруойа Георгий диэн тиэйээччи көлөлөөх эдэр суоппар. Кини тыа сиринээҕи Арассыыйа суолларын устун айаннаан араас дьону көрсөр. Сэрии бэтэрээнэ, проститутка кыыс, сыгаан дьахтара, полициялар, байыаннайдар, талаанньыттар, бандьыыттар, көннөрү тыа сирин олохтоохторо. Киинэ кэпсээнэ араас кэмнэргэ буолар - сайын уонна кыһын, билигин уонна былыр.

 Оруолларга 
 Виктор Немец — Георгий
 Владимир Головин — аргыс оҕонньор
 Ольга Шувалова — проститутка кыыс
 Дмитрий Готсдинер — вокзал комендана
 Мария Варсами — сыгаан дьахтара
 Влад Иванов — Москваттан сылдьар майор

 Ылыныы 
Арассыыйа үгүс медиалара "Мин дьолум" киинэ нууччалары хараардар диэн улутаабыттара. Карен Шахназаров режиссер "Лозница санаатынан, Арассыыйа олохтоохторун барыларын ытыалаан кээһиэххэ кэрэх" диэбитэ. Андрей Звягинцев режиссер буоллаҕына "Мин дьолум" уон сыл бастыҥ нуучча тыллаах киинэтэ буолар диэбитэ.

Киинэ критиктара киинэни хайҕаабыттара. Rotten Tomatoes сайт 20 көрүүтүнэн 90% хайҕабыллаах, орто рейтинга 7.10/10. Metacritic сайт 8 көрүүтүнэн 81/100 рейтиннаах.

Категория:2010 сыл киинэлэрэ
Категория:Сергей Лозница киинэлэрэ
Категория:Украина киинэлэрэ
Категория:Германия киинэлэрэ
Категория:Нидерланд киинэлэрэ
Категория:Суол киинэлэрэ
Категория:киинэлэр